朱智賢與謝東閔同場拒合照 自爆考獲普拉提教練牌
2024年04月19日 22:59
東網電視
更多新聞短片
朱智賢、謝東閔、郭柏妍、陳庭欣、古淖文、譚輝智、顏米羔等晚上在灣仔出席仁濟醫院慈善晚宴。已經離巢的朱智賢與男友謝東閔同場碰面,但就婉拒情侶檔合照,朱智賢受訪表示:「唔係第一次同場,曾經商場騷都有試過,但係都低調啲,出嚟做嘢唔好糖黐豆咁。(唔係無綫藝人,影相都唔方便?)尊重返佢哋,呢個係佢哋意願,我就冇乜所謂,都係公開嘅事。」不過,她又笑言工作上情侶檔亮相絕對有得慢慢傾。
講到近況她指剛剛考獲普拉提(Pilates)教練牌,最初也沒有想過要教學生,但學習後覺得不錯,可以令身體線條更美,隨後也打算嘗試教學生,她說:「未開始,因為忙住要諗社交網拍片,所以未有時間。(搞笑片係咪自己真性格?)自己鍾意睇啲開心片,所以都想帶開心畀大家,所以揀咗呢個路線,同埋自己都冇包袱,所以覺得呢個路線幾適合。」又透露正洽談內地短劇,成事的話要到內地拍攝,問到可有興趣自己投資拍短劇?她說:「暫時冇咁嘅計劃,又要有劇本,又要搵編劇,要有成Team人合作,一個人做唔到。」
至於《中年好聲音2》的古淖文、譚輝智與顏米羔今晚為晚宴唱歌表演,三人皆指有不少商演接洽,古淖文說:「估唔到咁多人支持我哋,開始好多商演機會,希望未來有更多機會,最希望可以3個一齊做騷,同埋成班人再開演唱會,如果再開當然唔可以照辦煮碗去做,要畀新鮮感大家。」講到輝智被指是新一代師奶殺手,連狄波拉也是他粉絲,講到再開演唱會拉姑必定棒場,輝智笑說:「唔知㗎,唔知佢會唔會變心呢,可能之後鍾意古淖文呢。」三人又希望有機會拍廣告搵真銀。